Honorius episcopus, etc., dilectis filiis abbati et conventui Sancti-Petri-Vivi Senon., salutem et apostolicam benedictionem. Solet annuere sedes apostolica piis votis et honestis petencium desideriis favorem benivolum impertiri. Eapropter, dilecti in Domino filii, vestris justis postulationibus grato concurrentes assensu, presentium vobis auctoritate concedimus ut in causis vestris hominum vestrorum, dummodo servi non fuerint, uti testimonio cum necesse fuerit valeatis. Nulli, ergo, omnium hominum, etc. Datum, Viterbii, nonis junii, pontificatus nostri anno quarto.